CELEX: 32011D0078
Language: lt
Date: 1296691200000
Title: 2011/78/ES: 2011 m. vasario 3 d. Komisijos sprendimas dėl tam tikrų priemonių siekiant užkirsti kelią afrikinio kiaulių maro viruso plitimui iš Rusijos į Europos Sąjungą (pranešta dokumentu Nr. C(2011) 503)  Tekstas svarbus EEE

4.2.2011   
            
            
               LT
            
            
               Europos Sąjungos oficialusis leidinys
            
            
               L 30/40
            
         KOMISIJOS SPRENDIMAS
   2011 m. vasario 3 d.
   dėl tam tikrų priemonių siekiant užkirsti kelią afrikinio kiaulių maro viruso plitimui iš Rusijos į Europos Sąjungą
   (pranešta dokumentu Nr. C(2011) 503)
   (Tekstas svarbus EEE)
   (2011/78/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 1 dalies trečią įtrauką,
   kadangi:
   
               (1)
            
            
               Afrikinio kiaulių maro virusas yra labai užkrečiama naminių kiaulių ir šernų virusinė infekcija, galinti plačiai ir greitai išplisti, nepaisant valstybių sienų.
            
         
               (2)
            
            
               Nuo 2007 m. Rusija pranešė apie daug afrikinio kiaulių maro protrūkių tarp naminių kiaulių ir šernų visoje šalyje.
            
         
               (3)
            
            
               2011 m. sausio mėn. buvo pranešta apie afrikinio kiaulių maro protrūkį netoli Sąjungos sienos, Sankt Peterburgo regione. Šios ligos atvejai prie Sąjungos sienų kelia didelį pavojų Sąjungos gyvulių populiacijai.
            
         
               (4)
            
            
               Vežėjas turėtų užtikrinti, kad būtų pildomas kiekvienos transporto priemonės, naudojamos gyvuliams vežti, registras, kuriame nurodoma informacija apie jos valymą ir dezinfekavimą, ir kad tas registras būtų saugomas ne trumpiau nei trejus metus, kaip nustatyta Tarybos direktyvoje 64/432/EEB (2).
            
         
               (5)
            
            
               Kiaules ir kiaulienos produktus iš Rusijos importuoti draudžiama, tačiau šią ligą sukeliantis virusas gali išlikti užkrėstoje aplinkoje, ne gyvūne–šeimininke, ir gali patekti į Sąjungą su transporto priemonėmis, vežusiomis kiaules.
            
         
               (6)
            
            
               Todėl, atsižvelgiant į ligos plitimo pavojų, viruso išlikimą aplinkoje ir galimus jo plitimo kelius, Sąjungos lygmeniu reikia priimti tam tikras apsaugos priemones. Ypač reikia užtikrinti, kad transporto priemonės, kuriomis buvo vežtos kiaulės ir kurios iš Rusijos patenka į Sąjungą, būtų tinkamai valomos ir dezinfekuojamos.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šiame sprendime „gyvuliams skirta transporto priemonė“ reiškia bet kokią transporto priemonę, kuri naudojama ar buvo naudojama kiaulėms vežti.
   2 straipsnis
   Valstybės narės užtikrina, kad iš Rusijos atvykstančios gyvuliams skirtos transporto priemonės valdytojas arba vairuotojas, įvažiuodamas į Sąjungos teritoriją, valstybės narės kompetentingai įstaigai pateiktų informaciją apie tai, kad transporto priemonė po paskutinio kiaulių iškrovimo buvo išvalyta ir dezinfekuota.
   Tokia informacija gali būti pateikiama I priede išdėstyto pareiškimo ar kita lygiaverte forma. Jei informacija pateikiama kitokia forma, ji apima priede nurodytus punktus. Pareiškimo originalą saugo kompetentinga institucija, o jo kopiją – gyvuliams skirtos transporto priemonės valdytojas arba vairuotojas.
   3 straipsnis
   Valstybės narės, kurioje yra įvažiavimo į Sąjungą punktas, kompetentinga institucija tikrina iš Rusijos į Sąjungą įvažiuojančias gyvuliams skirtas transporto priemones, kad nustatytų, ar jos buvo tinkamai išvalytos ir dezinfekuotos.
   Jei išvalyta ir dezinfekuota tinkamai, kompetentinga institucija išduoda pažymėjimą pagal II priede nustatytą pavyzdį. Pažymėjimo originalą saugo gyvuliams skirtos transporto priemonės valdytojas arba vairuotojas, o jo kopiją – kompetentinga institucija.
   Jei išvalyta ir dezinfekuota netinkamai, kompetentinga institucija gali:
   
               a)
            
            
               neleisti gyvuliams skirtai transporto priemonei įvažiuoti į Sąjungos teritoriją; arba
            
         
               b)
            
            
               nustatyti, kad gyvuliams skirta transporto priemonė turi būti tinkamai išvalyta ir dezinfekuota kompetentingos institucijos nurodytoje susijusios valstybės narės vietoje, kaip galima arčiau įvažiavimo į Sąjungos teritoriją punkto.
            
         4 straipsnis
   Šis sprendimas skirtas valstybėms narėms.
   
      Priimta Briuselyje 2011 m. vasario 3 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 24, 1998 1 30, p. 9.
   
      (2)  OL 121, 1964 7 29, p. 1977/64.
   
      I PRIEDAS
      
         Pareiškimo, kurį turi pateikti gyvuliams skirtos transporto priemonės valdytojas arba vairuotojas, pavyzdys
      
      Aš, … gyvuliams skirtos transporto priemonės valdytojas arba vairuotojas, pareiškiu, kad:
      
         (įrašyti registracijos numerį)
      
      
                  —
               
               
                  paskutinis gyvulių iškrovimas atliktas:
                  
                              Šalis, regionas, vieta
                           
                           
                              Data
                              (metai, mėnuo, diena)
                           
                           
                              Laikas
                              (valanda, minutės)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  po iškrovimo gyvuliams skirta transporto priemonė buvo išvalyta ir dezinfekuota. Išvalyta ir dezinfekuota gyvulių kabina, krovimo rampa, ratai, vairuotojo kabina ir iškraunant naudoti apsauginiai rūbai ir (arba) batai.
                  Valymas ir dezinfekavimas atliktas:
                  
                              Šalis, regionas, vieta
                           
                           
                              Data
                              (metai, mėnuo, diena)
                           
                           
                              Laikas
                              (valanda, minutės)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  buvo naudota ši dezinfekavimo priemonė gamintojo nurodyta koncentracija (nurodyti medžiagą ir jos koncentraciją): …
                  
                              Data
                           
                           
                              Vieta
                           
                           
                              Valdytojo arba vairuotojo parašas
                           
                        
                               
                           
                           
                               
                           
                           
                               
                           
                        
                              Gyvuliams skirtos transporto priemonės valdytojo arba vairuotojo vardas ir pavardė ir verslo adresas (didžiosiomis raidėmis): …
                           
                        
            
   
      II PRIEDAS
      
         Iš Rusijos į Sąjungos teritoriją įvažiuojančių gyvuliams skirtų transporto priemonių, naudotų kiaulėms vežti, išvalymo ir dezinfekavimo pažymėjimas
      
      Aš, toliau pasirašęs pareigūnas, patvirtinu, kad:
      
                  1.
               
               
                  šiandien patikrinau gyvuliams skirtą (-as) transporto priemonę (-es), kurios (-ų) registracijos numeris (-iai) … ir apžiūrėdamas nustačiau, kad krovimo zona buvo tinkamai išvalyta.
                  (įrašyti registracijos numerį (-ius)
               
            
                  2.
               
               
                  informacija pateikta pareiškimo forma pagal Komisijos sprendimo 2011/78/ES I priedą arba kita lygiaverte forma, apimančia Sprendimo 2011/78/ES I priede nustatytus punktus.
                  
                              Data
                           
                           
                              Valanda
                           
                           
                              Vieta
                           
                           
                              Kompetentinga institucija
                           
                           
                              Pareigūno parašas (1)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Antspaudas:
                           
                           
                              Vardas ir pavardė didžiosiomis raidėmis:
                              …
                           
                        
            
         (1)  Antspaudo ir parašo spalva turi skirtis nuo spausdinto teksto spalvos.